钦定古今图书集成/明伦汇编/闺媛典/第129卷 > 危安童妻李氏
## 钦定古今图书集成/明伦汇编/闺媛典/第129卷 > 危安童妻李氏

按《闽通志》：“李氏，建宁县危安童妻。年十七，适安童，生
一女甫三岁。而安童以邑庠生贡成均，授广东陵水
县令。临行语李曰：‘二亲俱老，道远不可致养，又无兄
弟，朝夕惟尔是赖’。李曰：‘诺’。”后安童以事远谪，寻丧谪
所，讣闻，氏哀毁几绝，舅姑怜其少，欲令再适，李闻以
死誓。舅寻得疾而哑，姑亦多病，家愈空乏，李勤纺绩
以营衣食。舅姑俱八十馀，以天年终。氏孀居四十馀
年，始终如一。乡党称之。